CELEX: 32009D0312
Language: lt
Date: 1238630400000
Title: 2009/312/EB: 2009 m. balandžio 2 d. Komisijos sprendimas, iš dalies keičiantis Sprendimą 2000/96/EB dėl užkrečiamosioms ligoms skirtų priežiūros tinklų (pranešta dokumentu Nr. C(2009) 2351) (Tekstas svarbus EEE)

3.4.2009   
            
            
               LT
            
            
               Europos Sąjungos oficialusis leidinys
            
            
               L 91/27
            
         
      KOMISIJOS SPRENDIMAS
   
   2009 m. balandžio 2 d.
   iš dalies keičiantis Sprendimą 2000/96/EB dėl užkrečiamosioms ligoms skirtų priežiūros tinklų
   (pranešta dokumentu Nr. C(2009) 2351)
   (Tekstas svarbus EEE)
   (2009/312/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1998 m. rugsėjo 24 d. Europos Parlamento ir Tarybos sprendimą Nr. 2119/98/EB dėl užkrečiamųjų ligų epidemiologinės priežiūros ir kontrolės tinklo Bendrijoje sukūrimo (1), ypač į jo 3 straipsnį,
   kadangi:
   
               (1)
            
            
               1999 m. gruodžio 22 d. Komisijos sprendime 2000/96/EB dėl užkrečiamųjų ligų, kurios turi būti palaipsniui įtrauktos į Bendrijos tinklą pagal Europos Parlamento ir Tarybos sprendimą Nr. 2119/98/EB (2), nustatytas užkrečiamųjų ligų ir specifinių sveikatos problemų, priskirtinų epidemiologinei priežiūrai, sąrašas. Bendrijos lygmens užkrečiamųjų ligų priežiūros ir kontrolės tinklas įsteigtas siekiant pagrindinio tikslo – iš valstybėse narėse įsteigtų stebėsenos tinklų rinkti su visuomenės sveikata susijusią informaciją ir koordinuoti jos rinkimą.
            
         
               (2)
            
            
               Atsižvelgiant į tai, kad priimant Sprendimą 2000/96/EB ne visos epidemiologinei priežiūrai priskirtos užkrečiamosios ligos ar specifinės sveikatos problemos galėjo būti įtrauktos į Bendrijos tinklo veiklą, buvo nustatyta keletas skirtųjų priežiūros tinklų, kuriuos jau buvo įmanoma įsteigti.
            
         
               (3)
            
            
               2003 m. liepos 17 d. Komisijos sprendime 2003/542/EB, iš dalies keičiančiame Sprendimą 2000/96/EB dėl numatytų priežiūros tinklų veikimo (3), inter alia, nurodytos užkrečiamosios ligos ir specifinės sveikatos problemos, dėl kurių tuo metu buvo įsteigti skirtieji priežiūros tinklai.
            
         
               (4)
            
            
               2004 m. balandžio 21 d. Europos Parlamento ir Tarybos reglamente (EB) Nr. 851/2004, steigiančiame Europos ligų prevencijos ir kontrolės centrą (4) (toliau – ECDC) skirtieji priežiūros tinklai (toliau – SPT) apibrėžti kaip bet kokie konkretūs tinklai, skirti ligoms ar specifinėms sveikatos problemoms, kurias epidemiologinei priežiūrai atrinko valstybių narių akredituotos įstaigos ir institucijos.
            
         
               (5)
            
            
               Reglamento (EB) Nr. 851/2004 3 straipsnio 2 dalies d punktu ECDC yra įgaliotas koordinuoti Europos tinklų, kuriuose dalyvauja institucijos, veikiančios centro kompetencijai priklausančioje srityje, kūrimą, įskaitant tinklus, kurie kuriami įgyvendinant Komisijos remiamą su visuomenės sveikata susijusią veiklą ir kurie valdo SPT.
            
         
               (6)
            
            
               Šiuo metu ECDC stebi reikšmingą ligų ir specifinių sveikatos problemų skaičių ir, jei esant epidemiologinei padėčiai būtina, teikia pasiūlymus iš dalies keisti užkrečiamųjų ligų, kurios turi būti palaipsniui įtrauktos į Bendrijos tinklo veiklą, sąrašą; be to, visoms į Sprendimą 2000/96/EB įtrauktoms naujoms ligoms ECDC nedelsdamas taiko epidemiologinę priežiūrą.
            
         
               (7)
            
            
               Atsižvelgiant į tai, kad šiuo metu į ECDC veiklą įtraukta didžioji Sprendimo 2000/96/EB I priede išvardytų ligų ir sveikatos problemų dauguma, tame priede žvaigždute pažymėti jau veikiančių tinklų nebūtina.
            
         
               (8)
            
            
               Todėl Sprendimas 2000/96/EB turėtų būti atitinkamai iš dalies pakeistas.
            
         
               (9)
            
            
               Šiame sprendime numatytos priemonės atitinka Sprendimo Nr. 2119/98/EB 7 straipsniu įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2000/96/EB iš dalies keičiamas taip:
   
               (1)
            
            
               4 straipsnio 2 dalies pirma pastraipa išbraukiama.
            
         
               (2)
            
            
               I priedas iš dalies keičiamas, kaip nurodyta šio sprendimo priede.
            
         2 straipsnis
   Šis sprendimas skirtas valstybėms narėms.
   
      Priimta Briuselyje, 2009 m. balandžio 2 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 268, 1998 10 3, p. 1.
   
      (2)  OL L 28, 2000 2 3, p. 50.
   
      (3)  OL L 185, 2003 7 24, p. 55.
   
      (4)  OL L 142, 2004 4 30, p. 1.
   
      PRIEDAS
      Sprendimo 2000/96/EB I priedas keičiamas taip:
      
         
            „I PRIEDAS
            1.   UŽKREČIAMOSIOS LIGOS IR SPECIFINĖS SVEIKATOS PROBLEMOS, KURIOS TURI BŪTI PALAIPSNIUI ĮTRAUKTOS Į BENDRIJOS TINKLO VEIKLĄ
            
            
                        1.1.
                     
                     
                        Šiame priede išvardytų užkrečiamųjų ligų ir specifinių sveikatos problemų epidemiologinė priežiūra, naudojantis Bendrijos tinklu, vykdoma taikant standartizuotą duomenų rinkimo ir jų analizės metodą, kuris nustatomas kiekvienai užkrečiamajai ligai ir specifinei sveikatos problemai, sukūrus konkrečius priežiūros tinklus.
                     
                  2.   LIGOS
            
            2.1.   Ligos, kurių išvengiama skiepijant
            
            Difterija
            B grupės Haemophilus influenza infekcijos
            Gripas
            Tymai
            Epideminis parotitas
            Kokliušas
            Poliomielitas
            Raudonukė
            Raupai
            Stabligė
            2.2.   Lytiniu būdu plintančios ligos
            
            Chlamidijų sukeltos infekcijos
            Gonokokinės infekcijos
            ŽIV infekcija
            Sifilis
            2.3.   Virusinis hepatitas
            
            Hepatitas A
            Hepatitas B
            Hepatitas C
            2.4.   Per maistą ir vandenį plintančios ligos ir ligos, kuriomis užsikrečiama per aplinką
            
            Juodligė
            Botulizmas
            Kampilobakteriozė
            Kriptosporidiazė
            Gardiazė
            Enterohemoraginės E. coli sukelta infekcija
            Leptospirozė
            Listeriozė
            Salmoneliozė
            Šigeliozė
            Toksoplazmozė
            Trichineliozė
            Jersiniozė
            2.5.   Kitos ligos
            
            2.5.1.   Kitos neįprastų sukėlėjų sukeltos ligos
            
            Užkrečiama spongiforminės encefalopatijos atmaina (Kreutzfeldo-Jakobo liga)
            2.5.2.   Per orą plintančios ligos
            
            Legioneliozė
            Meningokokinė infekcija
            Pneumokokinė infekcija
            Tuberkuliozė
            Sunkus ūmus respiracinis sindromas (SŪRS)
            2.5.3.   Zoonozės (išskyrus išvardytas 2.4 punkte)
            
            Bruceliozė
            Echinokokozė
            Pasiutligė
            Ku karštligė
            Tuliaremija
            Žmonėms pavojingas paukščių gripas
            Vakarų Nilo virusinė infekcija
            2.5.4.   Ypač pavojingos įvežamos ligos
            
            Cholera
            Maliarija
            Maras
            Virusinės hemoraginės karštligės
            3.   SPECIFINĖS SVEIKATOS PROBLEMOS
            
            
                        3.1.
                     
                     
                        Hospitalinės infekcijos
                     
                  
                        3.2.
                     
                     
                        Atsparumas antimikrobiniams preparatams“